പാലം പണിയിലെ അപാകത യൂത്ത് കോണ്ഗ്രസ് ഉപരോധം നടത്തി തിരുവനന്തപുരം: പാലം പൊളിച്ച് പണിയുന്നതിലെ ആശങ്ക ചൂണ്ടിക്കാണിച്ച് യൂത്ത് കോണ്ഗ്രസ് ഉപരോധം. തോന്നയ്ക്കല് കുടവൂരിലെ മുറിഞ്ഞപാലത്തിലെ അപാകതയും കാലതാമസവും ചൂണ്ടിക്കാണിച്ചായിരുന്നു സമരം. മംഗലപുരം യൂത്ത് കോണ്ഗ്രസ് മണ്ഡലം കമ്മിറ്റിയുടെ ആഭിമുഖ്യത്തില് പി.ഡബ്ളിയു.ഡി പാലം വിഭാഗം എന്ജിനിയറുടെ കാര്യാലയത്തില് അസിസ്റ്റന്റ് എന്ജിനിയറെ ഉപരോധിച്ചു. തുടര്ന്ന് നിവേദനം നല്കുകയും, തുടര്ന്ന് നടന്ന ചര്ച്ചയില് രണ്ട് മാസത്തിനകം പാലത്തിന്റെ പണിപൂര്ത്തീകരിക്കാന് സാധിക്കുമെന്നും, കയറ്റിറക്കം കുറച്ച് പാലത്തിലേക്കുള്ള റോഡിന്റെ പണി ചെയ്യാമെന്നുമുള്ള ഉറപ്പിന്റെ അടിസ്ഥാനത്തില് ഉപരോധം അവസാനിച്ചു.The post പാലം പണിയിലെ അപാകത യൂത്ത് കോണ്ഗ്രസ് ഉപരോധം നടത്തി first appeared on MalayalamExpressOnline.